Ռիո Գրանդե (քաղաք)

Ռիո Գրանդե (իսպաներեն՝ Río Grande), քաղաք Արգենտինայի ծայր հարավային մասում՝ «Հրո երկիր, Անտարկտիդա և և Հարավային Ատլանտիկայի կղզիներ» պրովինցիայում։ Այդ պրովինցիայի խոշորագույն բնակավայրն է և արդյունաբերական կենտրոնը, ինչպես նաև՝Ռիո Գրանդե դեպարտամենտի վարչական կենտրոնը։ Գտնվում է Հրո երկիր կղզու հյուսիս-արևելքում, Ռիո Գրանդե գետի գետաբերանի մոտ, Ատլանտյան օվկիանոսի ափին։ Աշխարհի ծայր հարավային բնակավայրերից մեկն է (ավելի հարավ ընկած են միայն արգենտինական Ուշուայա, Տոլյուին քաղաքներն ու չիլիական մի քանի ավան)։ 2010 թվականին անցկացված մարդահամարի տվյալներով ունեցել է 66 475 բնակիչ; 2017 թվականին այդ ցուցանիշը հասել է 84 200-ի։

Քաղաքը հիմնադրվել է 1921 թվականին, Պատագոնիայի զարգացման ծրագրի շրջանակում։ Սկզբնական շրջանում եղել է ֆերմերական ավան, որի բնակիչները շրջակայքում առկա հիանալի արոտավայրերի շնորհիվ զարկ են տվել անասնապահությանը։

Քույր քաղաքներ 

 2014.  Ալխեսիրաս, Իսպանիա. 
 2011.  Դուկի դի Կաշիաս, Բրազիլիա (կնքվել է մշակութային համագործակցության համաձայնագիր)
 2009.  Տիմաուկել, Չիլի (կնքվել է մշակութային և զբոսաշրջային համագործակցության համաձայնագիր)
 2000.  Պունտա Արենաս, Չիլի (կնքվել է տարբեր կազմակերպությունների համագործկցությանն աջակցելու համաձայնագիր)
 1998.  Կոլոն, Պանամա (կնքվել է զբոսաշրջության ասպարեզում համագործակցելու համաձայնագիր)
 1994.  Մոնտեվիդեո, Ուրուգվայ (կնքվել է զբոսաշրջության ասպարեզում համագործակցելու համաձայնագիր)
 1994.  Ուբատուբա, Բրազիլիա (կնքվել է համագործակցության համաձայնագիր)
 1994.  Պորվենիր, Չիլի.

Կլիմա
Ռիո Գրանդեի կլիման, որի վրա ուժեղ ազդեցություն է գործում օվկիանոսը, հիմնականում սառն է, հաճախ՝ չափազանց քամոտ։ Այն բնորոշվում է որպես ենթաանտարկտիկական կամ ենթաբևեռային օվկիանոսային (Köppen climate classification-ի դասակարգմամբ՝ Cfc), կլոր տարին սառը ջերմաստիճանի գերակայությամբ, կիպ սահմանակցելով ցուրտ կիսաչոր (Köppen climate classification-ի դասակարգմամբ՝ BSk) և տունդրայի կլիմային (Köppen climate classification-ի դասակարգմամբ՝ ET): Տարվա ամենատաք ամիսների՝ հունվարի ու փետրվարի միջին ամսական ջերմաստիճանը  է, ամենացուրտ ամիսներինը՝ : Ռիո Գրանդեն Արգենտինայի ամենացածր միջին ամսական ջերմաստիճան ունեցող քաղաքներից է։ Տեղումների միջին տարեկան քանակությունը մոտավորապես  է։ Ցերեկվա տևողության տատանումները չափազանց մեծ են. ձմռանը՝ մինչև յոթ ժամ, ամռանը՝ մինչև տասնյոթ ժամ։ Ձյուն կարող է տեղալ նույնիսկ ամռան կեսին, սառնամանիքներ կարող են լինել տարվա ընթացքում ցանկացած ժամանակ, բայց սովորաբար սկսվում են փետրվարի 23-ից և ձգվում մինչև նոյեմբերի 22-ը։ Ամառները հիմնականում քամոտ են ու ամպամած, սառնաշունչ գիշերներով։ Ամենաբարձր ջերմաստիճանը՝  , արձանագրվել է 2019 թվականի փետրվարի 4-ին։ Ենթադրվում է, որ դա ծայր հարավում արձանագրված ամենաբարձր ջերմաստիճանն է։ Ամենացածր ջերմաստիճանը՝ , արձանագրվել է 1984 թվականի հուլիսի 19-ին։

Պատկերասրահ

Ծանոթագրություններ

Արտաքին հղումներ 

 Bienvenido a Río Grande 
 Քաղաքապետարանի կայքէջը 

Արգենտինայի քաղաքներ
Արգենտինայի բնակավայրեր